LIITE 3

Keskuskoordinaatioyksikköä isännöivien jäsenten vuotuiset rahoitusosuudet

Keskuskoordinaatioyksikön organisaatiorakenne

MIRRI-ERICin keskuskoordinaatioyksikkö koostuu kahdesta hajautetusta osasta: sääntömääräisestä kotipaikasta Bragan kaupungissa Portugalin tasavallassa ja yhteistyöympäristön (Collaborative Working Environment, CWE) keskuksesta, jäljempänä ”CWE-keskus” joka toimii Paternan kaupungissa Espanjan kuningaskunnassa.

MIRRI-ERICiä hallinnoidaan riippumatta paikallisesti toimivista hallintorakenteista, ja keskuskoordinaatioyksikön henkilöstö on riippumaton kaikista mBRC-keskuksista.

Sijainti ja fyysinen infrastruktuuri

MIRRI-ERICin sääntömääräinen kotipaikka on Minhon yliopisto Bragassa. Yliopistossa on yli 20 000 opiskelijaa ja lukuisia osastoja, joista monet ovat MIRRI-ERICin kannalta merkityksellisiä. Biotekniikan keskus (Biological Engineering Centre, CEB) huolehtii yhteyksistä MIRRI-ERICin sääntömääräiseen kotipaikkaan ja toimii Portugalin ISO 9001:2015 -sertifioidun Micoteca da Universidade do Minho (MUM) -kantakokoelman isäntänä. CEB:n toiminnan vaikutuksesta on syntynyt yli 13 spinoff-yritystä. Lääketieteellinen tiedekunta ja biologian ja kemian osastot ovat kävelymatkan päässä.

Lähistöllä sijaitsee kansainvälinen nanoteknologialaboratorio INL (International Iberian Nanotechnology Laboratory). Samoin tiede- ja teknologiapuisto AvePark tarjoaa aiheeseen liittyviä rajapintoja lähistöllä.

MIRRI-CWE-keskus toimii Valencian yliopistossa (UV). UV:n laskentapalvelu tarjoaa käyttöön sovelluksia tieteelliseen työhön ja opetukseen. Tirant 2 on Espanjan superlaskentaverkoston Valencian solmupiste, jota hallinnoi UV. Sillä on tarvittava infrastruktuuri suurille palvelimille ja niiden käyttöön erikoistunut henkilöstö.

Tätä virtuaalista CWE-ympäristöä isännöi UV synergisesti LifeWatch-ERICin Espanjassa toimivan yhteisen laitoksen kanssa pyrkien kehittämään tarvittavia välineitä näiden kahden tutkimusinfrastruktuurin yhteisten tavoitteiden saavuttamiseksi.

Toimistotilat (m2 ja huoneiden lukumäärä)

Braga: 3 toimistoa ja kokoushuone (yhteensä 100 m2) seuraavasti:

Pääjohtajan toimisto (20 m2);

Talous-/projektijohtajan toimisto (20 m2);

Yhteinen tila käyttöoikeusvastaavalle, sihteerille ja IT-virkailijan työpisteelle (30 m2);

Kokoussali (30 m2)

Sosiaalitilat (kahvitauot, lounasruokailu)

Valencia: IT-virkailijan toimisto (18 m2);

Kaikki tilat on varustettu nykyaikaisilla, ergonomisilla ja mukavilla kalusteilla. Käytössä on nykyaikaiset tietokoneille soveltuvat työpöydät ja hyvät arkistohyllyt samoin kuin kahvinkeittomahdollisuus,

kaapit ja tiskialtaat.

Tietokoneet, paperi- ja toimistotarvikkeet, IT-tuki, puhelin- ja videoneuvottelut, kokoushuoneet

Jokaisella työntekijällä on käytössään tietokone. Käytettävissä on nopeat internetyhteydet ja IT-tuesta huolehtiva yksikkö. Saatavilla on kaikki tarvittavat paperit- ja toimistotarvikkeet. Toimistotiloissa on tele- ja videoneuvottelujärjestelyt.

Konferensseja ja työryhmätapaamisia varten on käytössä erityyppiset auditoriot, joissa on täydet video-,

teleneuvottelu-, ääni- ja projisointivalmiudet.

Turvalliset suuren kaistanleveyden IT-yhteydet (molempiin suuntiin)

MIRRI-ERICin työntekijöiden ja vierailijoiden käytössä on laajakaistaiset valokuituyhteydet ja langattomat symmetriset yhteydet (10 Gbit/s) koko rakennuksessa ja kampuksella. Osana GÉANT-verkostoa on käytettävissä eduroam-verkko (World Wide Education Roaming for Research & Education). Myös VPN:n käyttö on mahdollista. Pitkälle kehitetty viestintäverkko RedIRIS-Nova, jossa on pimeä kuitu, mahdollistaa rajoittamattoman ja tehokkaan verkonhallinnan ja kustannustehokkaan kaistanleveyden.

Molempien keskuskoordinaatioyksikköä isännöivien jäsenten vuotuiset käteis- ja luontoissuoritukset